నర్సాపూర్ పురపాలకసంఘం

రామాయంపేట పురపాలకసంఘం, తెలంగాణ రాష్ట్రం, మెదక్ జిల్లాకు చెందిన ఒక పట్టణ స్థానిక స్వపరిపాలన సంస్థ. నర్సాపూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోకసభ నియోజకవర్గం లోని నర్సాపూర్ శాసనసభ నియోజకవర్గం పరిధిలో ఉంది.

చరిత్ర 
మేజర్ గ్రామ పంచాయితీగా ఉన్న నర్సాపూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

భౌగోళికం 
నర్సాపూర్ 28.81 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 56 కిలోమీటర్ల దూరంలో, జిల్లా కేంద్రం మెదక్ నుండి 28 కిలోమీటర్ల దూరంలో ఉంది.

జనాభా గణాంకాలు 
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 18816 మంది కాగా, అందులో 9627 మంది పురుషులు, 8711 మంది మహిళలు ఉన్నారు. ఇది పరిపాలనా పరంగా మునిసిపాలిటీ 22 రెవెన్యూ వార్డులుగా విభజించబడింది.

పౌర పరిపాలన 
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఎర్రగొల్ల మురళీధర్ యాదవ్ చైర్‌పర్సన్‌గా, ఎండీ నయీముద్దిన్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

వార్డు కౌన్సిలర్లు 

 దుర్గప్పగారి అశోక్ గౌడ్
 ఎర్రగోల్ల లత
 ఇస్రత్ సిద్దికా
 ఎరుకల యాదగిరి
 సంగసాని సురేష్
 ఎండి. నయీముద్దీన్ (వైస్ చైర్‌పర్సన్‌)
 గొల్ల రుక్కమ్మ
 పంబల్ల రామ్‌చందర్
 వంతేడు సునీత
 వనముల బుచేష్ యాదవ్
 గోద రాజేందర్
 చెలిమేటి లక్ష్మి
 ఎర్రగొల్ల మురళీధర్ యాదవ్ (చైర్‌పర్సన్‌)
 తంగేడిపల్లి సరిత
 పంబల్లా లలిత

మూలాలు

వెలుపలి లంకెలు 
 నర్సాపూర్ పురపాలక సంఘ అధికారిక వెబ్సైటు

మెదక్ జిల్లా పురపాలక సంఘాలు
2018 స్థాపితాలు